આ દુર્લભ અને પવિત્ર જગ્યા સુધી પહોંચવું બહુ જ મુશ્કેલી ભર્યું હોય એવું લાગે છે, પણ અસંભવ ના કહી શકાય. જો ખરેખર આવી કોઈ જગ્યા હોય તો ભવિષ્ય માં કોઈ’ક તો ત્યાં પહોંચશે જ. ધ્યાન અને તપ કર્યા પછી કોઈ વ્યક્તિ પોતાના અર્ધજાગૃત-મન ની શક્તિઓ ને પામી શકે તો તેનાં માટે જ્ઞાનગંજ સુધી પહોંચવું શકય બની શકે. હિમાલય નાં ઊંડાણ માં કૈલાશ પર્વત અને માનસરોવરની ઉત્તર દિશામાં, આ સ્થળ સરોવરો અને કુદરતની અપ્રતિમ સુંદરતાથી ઘેરાયેલુ છે. અને ત્યાં કોઈ એક સરોવર પર પૂલ બંધાયેલો છે, જે પૂલ આ સંસાર ને જ્ઞાનગંજ સાથે જોડે છે. જો કોઈ વ્યક્તિ આ પૂલ ને પાર કરી શકે તો તે વ્યક્તિ જ્ઞાનગંજ માં પ્રવેશ મેળવી શકે છે.